་ཚུར་འདུས་པས་འོག་མིན་རྫོགས་སྐུའི་ཞིང་
ཁམས་ཆེན་པོར་གསལ་ཏེ༔ དབུས་སུ་སྟོང་ཉིད་ཡེ་ཤེས་ལས་བསྐྱེད་པའི་དེ་བཞིན་
རིགས་ཀྱི་ཞིང་ཁམས་ཞེས་བྱ་བ་རིན་ཆེན་སྣ་ཚོགས་ཀྱི་བཞིན་དང་ལྡན་ཏེ་ཁ་དོག་སེར་
པོ་གསེར་ལྟ་བུའི་འོད་དུ་འབར་བའི་གཡུང་དྲུང་ཡོངས་སུ་རྫོགས་པའི་གཞལ་ཡས་
ཁང་༔ གྲུ་བཞི་སྒོ་བཞི་རྟ་བབས་ཁྱུང་གུར་ཁྱུང་འདབ་ཏོག་དང་ལྡན་པ་ལྷུན་གྱི་གྲུབ་
པའི་རྒྱ་ཁྱོན་ཚད་ལས་འདས་ཤིང་༔ ཕྱི་ནང་སྒྲིབ་མེད་གཡོག་མེད་པའི་གསས་ཁང་
རིན་པོ་ཆེ་སྣ་ཚོགས་ཀྱི་དེ་ལ་གླིང་ཕྲན་དང་གླིང་བསྐོར༔ མུ་ཁྱུད་ར་བ་སྐྱེད་ཚལ་ལ་
སོགས་དང་ལྡན་ཏེ་གཞལ་ཡས་དེ་ཡི་དབུས་སུ་སྣ་ཚོགས་པདྨ་དང་རིན་པོ་ཆེའི་ཁྲི་
གདན་ཐབས་སུ་ཆས་ཤིང་༔ སེང་གེ་གླང་ཆེན་རྟ་འབྲུག་ཁྱུང་གི་ཁྲི་ཉི་ཟླ་པདྨ་
བརྩེགས་པའི་སྟེང་དུ་ཀུན་ཏུ་བཟང་པོ་ཀུན་ཏུ་སྣང་བ་ཡོངས་ལ་ཁྱབ་པ་ཡང་ཞབས་
བཞི་དཀྱིལ་མོ་དཀྲུང་གི་བཞུགས་ཤིང་༔ ཞལ་ལྔ་ཕྱག་བཅུ་དང་ལྡན་པའི་ཞལ་ལྔ་ནི༔
ཐོར་གཙུག་བོན་སྐུ་མཉམ་ཉིད་ཀྱི་ཞལ་མཐིང་ཀ༔ དེའི་ཕྱག་དང་པོ་གཉིས་མཉམ་
བཞག༔ ཐུགས་དཀར་སྦྲེལ་བའི་མཐིལ་དུ་ཉི་མ་དང་ཟླ་བའི་དཀྱིལ་འཁོར་སྟེང་དུ་ཡི་
གེ་ཨ་མ་རེ་རེ་གསལ་བ༔ ཀུན་ཏུ་བཟང་པོ་མ་གཡོས་བདེ་བ་ཆེན་པོའི་རྟགས་སུ་སྟོན་
86

དཔལ་གསང་བ་འདུས་པ་དོན་གྱི་རྒྱུད།
པ༔ དབུ་བརྒྱན་ཐ་དད་སྤྲུལ་སྐུ་གང་འདུལ་གྱི་ཚུལ་དུ་ཞལ་ལྗང་ཁུ་༔ དེའི་ཕྱག་ཐ་མ་
གཉིས་ས་གནོན་དུ་མཛད་པ་ཐབས་མཁས་སྤྲུལ་སྐུ་རིག་པའི་འགྲོ་བ་འདུལ་བ༔ རྩ་
བ་ཀུན་ཏུ་བཟང་པོ་རྒྱལ་བ་འདུས་པའི་ཞལ་གསུམ་ནི་གཡས་ཞལ་དཀར་ལ་བཞད་
པ༔ གཡོན་ཞལ་དམར་ལྗང་འཛུམ་པ༔ དབུས་ཞལ་སེར་ལ་མཉམ་པ༔ ཞལ་དེ་
གསུམ་ལ་མེ་ཤེལ་དང་ཆུ་ཤེལ་གྱི་སྙན་ཆ༔ རིན་ཆེན་འབར་བའི་རིགས་ལྔ༔ ནོར་བུ་
དབང་གི་ཟ་ར་ཚགས༔ སྙན་གོང་མེ་ཏོག་གི་མཛེས་བརྒྱན་དབུ་སྐྲ་སྔོན་པོ་གཡུ་རུ་
གསལ་བ༔ དེའི་ཕྱག་དྲུག་ནི་གདེངས་བའི་ཚུལ་དུ་གཡས་ཀྱི་དང་པོའི་རྒྱལ་མཚན༔
བར་མ་ན་གཡུང་དྲུང་༔ ཐ་མ་ན་འཁོར་ལོ༔ གཡོན་གྱི་དང་པོ་ན་པདྨ༔ བར་མ་ན་
ནོར་བུ༔ ཐ་མ་ན་ཞགས་པ་དང་དྲུག་བསྣམས་ཤིང་༔ དེ་ལ་འཁོར་ཐིག་ལེ་དབྱིངས་
ཆེན་གྱི་ལྷ་ཚོགས་ཐམས་ཅད་ཀྱིས་བསྐོར་ཏེ༔ བྱམས་པ་ཆེན་པོའི་སྒོ་ནས་ཁྱབ་བདལ་
དབྱིངས་ཉིད་ཀྱི་བོན་བསྟན་ཅིང་༔ ཐམས་ཅད་ཀྱི་འདུལ་བྱ་གྲངས་མེད་འདྲེན་པའི་
ཐུགས་རྗེ་མ་འགག་པའི་འཕྲིན་ལས་ཀྱི་གཟིངས་བསྟོད༔ དབྱིངས་ནས་ཚད་མེད་
བཞིའི་རྩལ་བསྐྱེད༔ མཁའ་ལ་ཐུགས་རྗེ་བཞི་ལྡན་གྱི་དམ་བཅའ་མངོན་པར་ཆས་
ནས་ཀློང་གི་འདུལ་བྱ་ཐམས་ཅད་གདུལ་ནས་སྐུ་བཞིའི་འབྲས་བུ་ཐོག་པ་མེད་པར་
རྩལ་བསྐྱེད་མཛད་དོ༔༔ · ཤར་དུ་མེ་ལོང་ཡེ་ཤེས་ལས་བསྐྱེད་པའི་མངོན་པར་དགའ་
བའི་ཞིང་ཁམས་ཞེས་བྱ་བ་རིན་པོ་ཆེ་སྣ་ཚོགས་ཀྱི་བཞིན་དང་ལྡན་ཏེ༔ ཁ་དོག་
དཀར་པོ་དུང་གི་འོད་དུ་འབར་བ་ཐིག་ལེ་འོད་ཀྱི་གསས་མཁར་གྲུ་བཞི་སྒོ་བཞི་རྟ་
བབས་ཁྱུང་གུར་ཁྱུང་འདབ་ཏོག་དང་ལྡན་པ་ལྷུན་གྱི་གྲུབ་པའི་རྒྱ་ཁྱོན་ཚད་ལས་
འདས་ཤིང་༔ ཕྱི་ནང་སྒྲིབ་གཡོག་མེད་པའི་གསས་ཁང་རིན་པོ་ཆེ་སྣ་ཚོགས་ཀྱི་དེ་ལ་
གླིང་ཕྲན་དང་གླིང་བསྐོར༔ མུ་ཁྱུད་ར་བ་སྐྱེད་ཚལ་ལ་སོགས་དང་ལྡན་ཏེ༔ གཞལ་
ཡས་དེ་ཡི་དབུས་སུ་སྣ་ཚོགས་པདྨ་དང་རིན་པོ་ཆེའི་ཁྲི་གདན་ཐབས་ཆས་ཤིང་༔
87

གསུང་རབ་སྒོ་མཛོད་རིན་པོ་ཆེའི་གླེགས་བམ། 143
གླང་ཆེན་གཉིས་བསྣོལ་གྱི་ཁྲི་ཉི་ཟླ་པདྨ་བརྩེགས་པའི་སྟེང་དུ་ལྷ་འོད་དཀར་གནས་
འཛིན་ཞབས་གཉིས་དཀྱིལ་མོ་དཀྲུང་གི་བཞུགས་ཤིང་༔ སྐུ་མདོག་དཀར་ལྗང་ཞལ་
གཅིག་ཕྱག་བཞི་པ༔ ཕྱག་གཡས་གཡོན་དང་པོའི་ཕྱག་རྒྱས་ཐབས་ཤེས་ཉི་ཟླའི་སྒོ་
ནས་ཁྱབ་བདལ་དབྱིངས་ཉིད་ཀྱི་བོན་སྟོན་ཅིང་༔ ཐམས་ཅད་ཀྱི་འདུལ་བྱ་གྲངས་
མེད་འདྲེན་པའི་ཐུགས་རྗེ་མ་འགག་པའི་འཕྲིན་ལས་ཀྱི་གཟིང་བསྟོད༔ དབྱིངས་ནས་
ཚད་མེད་བཞིའི་རྩལ་བསྐྱེད༔ མཁའ་ལ་ཐུགས་རྗེ་བཞི་ལྡན་གྱི་དམ་བཅའ་མངོན་
པར་ཆས་ནས་ཀློང་གི་འདུལ་བྱ་ཐམས་ཅད་འདུལ་ནས་སྐུ་བཞིའི་འབྲས་བུ་ཐོག་པ་
མེད་པར་རྩལ་བར༔ མཛད་དོ༔ བྱང་དུ་མཉམ་ཉིད་ཡེ་ཤེས་ལས་བསྐྱེད་པའི་རྣམ་
པར་དག་པའི་ཞིང་ཁམས་ཞེས་བྱ་བ་རིན་པོ་ཆེ་སྣ་ཚོགས་ཀྱི་བཞིན་དང་ལྡན་ཏེ༔ ཁ་
དོག་ལྗང་ཁུ་ཨིན་ཊ་ནི་ལའི་འོད་དུ་འབར་བ་མཉམ་པར་རྫོགས་པའི་གསས་མཁར་
གྲུ་བཞི་སྒོ་བཞི་རྟ་བབས་ཁྱུང་གུར་ཁྱུང་འདབ་ཏོག་དང་ལྡན་པ་ལྷུན་གྱིས་གྲུབ་པའི་
རྒྱ་ཁྱོན་ཚད་ལ་འདས་ཤིང་ཕྱི་ནང་སྒྲིབ་གཡོག་མེད་པའི་གསས་ཁང་རིན་པོ་ཆེ་སྣ་
ཚོགས་ཀྱི་དེ་ལ་གླིང་ཕྲན་དང་གླིང་བསྐོར༔ མུ་ཁྱུད་ར་བས་སྐྱེད་ཚལ་ལ་སོགས་དང་
ལྡན་ཏེ༔ གཞལ་ཡས་དེ་ཡི་དབུས་སུ་སྣ་ཚོགས་པདྨ་དང་རིན་པོ་ཆེའི་ཁྲི་གདན་
ཐབས་ཆས་ཤིང་༔ རྟ་མཆོག་གཉིས་བསྣོལ་གྱི་ཁྲི་ཉི་ཟླ་པདྨ་བརྩེགས་པའི་སྟེང་དུ་ལྷ་
གཤེན་ལྷ་འོད་དཀར་ཞབས་གཉིས་དཀྱིལ་མོ་དཀྲུང་གི་བཞུགས་ཤིང་༔ སྐུ་མདོག་
དཀར་པོ་ཞལ་གཅིག་ཕྱག་བཞི༔ ཕྱག་བཞི་གཡས་གཡོན་དང་པོའི་ཕྱག་རྒྱ་རྒྱལ་
མཚན་གཡུང་དྲུང་ཏིང་འཛིན་མཉམ་པར་བཞག་ཅིང་༔ ཐ་མ་གཉིས་ཀྱི་མེ་ལོང་བུམ་
པ་བསྣམས་པ༔ དེ་ལ་འཁོར་གདོང་གྲགས་གསུང་གི་ལྷ་ཚོགས་ཐམས་ཅད་ཀྱིས་
བསྐོར་ཏེ༔ མཉམ་ཉིད་ཁྱབ་བདལ་གྱི་སྒོ་ནས་ཁྱབ་བདལ་དབྱིངས་ཉིད་ཀྱི་བོན་སྟོན་
ཅིང་༔ ཐམས་ཅད་ཀྱི་འདུལ་བྱ་གྲངས་མེད་འདྲེན་པའི་ཐུགས་རྗེ་མ་འགག་པས་
88

དཔལ་གསང་བ་འདུས་པ་དོན་གྱི་རྒྱུད།
༼ཀ༽
འཕྲིན་ལས་ཀྱི་གཟིངས་བསྟོད༔ དབྱིངས་ནས་ཚད་མེད་བཞིའི་རྩལ་བསྐྱེད༔ མཁའ་
ལ་ཐུགས་རྗེ་བཞི་ལྡན་གྱི་དམ་བཅའ་མངོན་པར་ཆས་ནས་ཀློང་གི་འདུལ་བྱ་ཐམས་
ཅད་འདུལ་ནས་སྐུ་བཞིའི་འབྲས་བུ་ཐོག་པ་མེད་པར་རྩལ་བར་མཛད་དོ༔༔ ནུབ་ཏུ་
སོ་སོར་ཡེ་ཤེས་ལས་བསྐྱེད་པའི་བདེ་བ་ཅན་གྱི་ཞིང་ཁམས་ཞེས་བྱ་བ་རིན་པོ་ཆེ་སྣ་
ཚོགས་ཀྱི་བཞིན་དང་ལྡན་ཏེ༔ ཁ་དོག་དམར་པོ་པདྨ་ར་གའི་འོད་དུ་འབར་བ་ཚེ་
དཔག་མེད་པའི་གསས་མཁར་གྲུ་བཞི་རྟ་བབས་ཁྱུང་གུར་ཁྱུང་འདབ་ཏོག་དང་ལྡན་
པ་ལྷུན་གྱི་གྲུབ་པའི་རྒྱ་ཁྱོན་ཚད་ལས་འདས་ཤིང་ཕྱི་ནང་སྒྲིབ་གཡོག་མེད་པའི་གསས་
ཁང་རིན་པོ་ཆེ་སྣ་ཚོགས་ཀྱི་དེ་ལ་གླིང་ཕྲན་དང་གླིང་བསྐོར༔ མུ་ཁྱུད་ར་བས་སྐྱེད་
ཚལ་སོགས་དང་ལྡན་ཏེ༔ གཞལ་ཡས་དེའི་དབུས་སུ་སྣ་ཚོགས་པདྨ་དང་རིན་པོ་ཆེའི་
ཁྲི་གདན་ཐབས་ཆས་ཤིང་༔ ཁྱུང་ཆེན་གཉིས་བསྣོལ་གྱི་ཁྲི་དང་ཉི་ཟླ་པདྨ་བརྩེགས་
པའི་སྟེང་དུ་ལྷ་ཨ་ཏི་མུ་ཝེར་ཞབས་གཉིས་དཀྱིལ་མོ་དཀྲུང་གི་བཞུགས་ཤིང་༔ སྐུ་
མདོག་སེར་པོ་ཞལ་གཅིག་ཕྱག་བཞི་པ༔ ཕྱག་བཞི་གཡས་གཡོན་དང་པོའི་ཕྱག་རྒྱ་ཡི་
གེ་གཞི་འཛིན་ཤེས་རབ་ཟ་མ་ཏོག༔ ཐ་མ་གཉིས་ཀྱི་པདྨ་རིན་ཆེན་བསྣམས་ཤིང་༔
དེ་ལ་འཁོར་ལེགས་འབྱུང་ཡོན་ཏན་གྱི་ལྷ་ཚོགས་ཐམས་ཅད་ཀྱི་བསྐོར་ཏེ་ཆགས་མེད་
རྣམ་པར་དག་པའི་སྒོ་ནས་ཁྱབ་བདལ་དབྱིངས་ཉིད་ཀྱི་བོན་སྟོན་ཅིང་༔ ཐམས་ཅད་
ཀྱི་འདུལ་བྱ་གྲངས་མེད་འདྲེན་པའི་ཐུགས་རྗེ་མ་འགག་པའི་འཕྲིན་ལས་ཀྱི་གཟིང་
བསྟོད་དབྱིངས་ནས་ཚད་མེད་བཞིའི་རྩལ་བསྐྱེད༔ མཁའ་ལ་ཐུགས་རྗེ་བཞི་ལྡན་གྱི་
དམ་བཅའ་མངོན་པར་ཆས་ནས་ཀློང་གི་འདུལ་བྱ་ཐམས་ཅད་གདུལ་ནས་སྐུ་བཞིའི་
འབྲས་བུ་ཐོག་པ་མེད་པར་བརྩལ་བར་མཛད་དོ༔༔ ལྷོ་རུ་བྱ་གྲུབ་ཡེ་ཤེས་ལས་བསྐྱེད་
པའི་དཔལ་དང་ལྡན་པའི་ཞིང་ཁམས་ཞེས་བྱ་བ་རིན་པོ་ཆེ་སྣ་ཚོགས་ཀྱི་བཞིན་དང་
ལྡན་ཏེ༔ ཁ་དོག་བཻཌཱུརྱ་ཡི་འོད་དུ་འབར་བ་རྒྱས་པ་ཨེ་ཡི་གསས་མཁར་གྲུ་བཞི་སྒོ་
89

གསུང་རབ་སྒོ་མཛོད་རིན་པོ་ཆེའི་གླེགས་བམ། 143
བཞི་རྟ་བབས་ཁྱུང་འདབ་ཏོག་དང་ལྡན་པ་ལྷུན་གྱི་གྲུབ་པའི་རྒྱ་ཆེན་པོ་ཚད་ལས་
འདས་ཤིང་ཕྱི་ནང་སྒྲིབ་གཡོག་མེད་པའི་གསས་ཁང་རིན་པོ་ཆེ་སྣ་ཚོགས་ཀྱི་དེ་ལ་
གླིང་ཕྲན་གླིང་བསྐོར༔ མུ་ཁྱུད་ར་བ་སྐྱེད་ཚལ་ལ་སོགས་དང་ལྡན་ཏེ༔ གཞལ་ཡས་
དེའི་དབུས་སུ་སྣ་ཚོགས་པདྨ་དང་རིན་པོ་ཆེའི་ཁྲི་གདན་ཐབས་ཆས་ཤིང་༔ གཡུ་
འབྲུག་གཉིས་བསྣོལ་གྱི་ཁྲི་ཉི་ཟླ་པདྨ་བརྩེགས་པའི་སྟེང་དུ་ལྷ་མ་པང་དབྱིངས་ཆེན་
ཞབས་གཉིས་དཀྱིལ་མོ་དཀྲུང་གི་བཞུགས་ཤིང་༔ སྐུ་མདོག་མཐིང་ཀ་ཞལ་གཅིག་
ཕྱག་བཞི་པ༔ ཕྱག་བཞི་གཡས་གཡོན་དང་པོའི་ཕྱག་རྒྱས་འོད་ཀྱི་འཁོར་ལོ་དང་
འདྲེན་པའི་ལྕགས་ཀྱུ་༔ ཐ་མ་གཉིས་ཀྱིས་ཞགས་པ་དང་གཱ་ཊུ་བསྣམས་པ༔ དེ་ལ་
འཁོར་ལྷུན་གྱི་གྲུབ་པའི་འཕྲིན་ལས་ཀྱི་ལྷ་ཚོགས་ཐམས་ཅད་ཀྱིས་བསྐོར་སྟེ༔ ཁྱབ་
བདལ་ཡངས་པ་ཆེན་པོའི་སྒོ་ནས་དབྱིངས་ཉིད་ཀྱི་བོན་སྟོན་ཅིང་༔ ཐམས་ཅད་ཀྱི་
འདུལ་བྱ་གྲངས་མེད་འདྲེན་པའི་ཐུགས་རྗེ་མ་འགག་པའི་འཕྲིན་ལས་ཀྱི་གཟིང་བསྟོད༔
དབྱིངས་ནས་ཚད་མེད་བཞིའི་རྩལ་བསྐྱེད༔ མཁའ་ལ་ཐུགས་རྗེ་བཞི་ལྡན་གྱི་དམ་
བཅའ་མངོན་པར་ཆས་ནས་ཀློང་གི་འདུལ་བྱ་ཐམས་ཅད་གདུལ་ནས་སྐུ་བཞིའི་
འབྲས་བུ་ཐོག་པ་མེད་པར་རྩལ་བར་མཛད་དོ༔༔ བྱང་ཤར་དུ་ཡེ་ཤེས་ལྔ་ལས་བསྐྱེད་
པའི་གཡུང་དྲུང་ཐིག་ལེ་འོད་ཀྱི་ཞིང་ཁམས་ཞེས་བྱ་བ་རིན་པོ་ཆེ་སྣ་ཚོགས་ཀྱི་གཞལ་
ཡས་དང་ལྡན་ཏེ༔ ཁ་དོག་རིན་པོ་ཆེ་སྣ་ཚོགས་ཀྱི་འོད་དུ་འབར་བ་སྲིད་པ་སྤྲོ་བའི་
གསས་མཁར་གྲུ་བཞི་སྒོ་བཞི་རྟ་བབས་ཁྱུང་གུར་ཁྱུང་འདབ་ཏོག་དང་ལྡན་པ༔ ལྷུན་
གྱི་གྲུབ་པའི་རྒྱ་ཁྱོན་ཚད་ལས་འདས་ཤིང་ཕྱི་ནང་སྒྲིབ་གཡོག་མེད་པའི་གསས་ཁང་
རིན་པོ་ཆེ་སྣ་ཚོགས་ཀྱི་དེ་ལ་གླིང་དང་གླིང་ཕྲན་གླིང་བསྐོར༔ མུ་ཁྱུད་ར་བ་སྐྱེད་ཚལ་
ལ་སོགས་དང་ལྡན་ཏེ༔ གཞལ་ཡས་དེ་ཡི་དབུས་སུ་སྣ་ཚོགས་པདྨ་དང་རིན་པོ་ཆེའི་
ཁྲི་གདན་ཐབས་ཆས་ཤིང་༔ ཤང་ཤང་གཉིས་བསྣོལ་གྱི་ཁྲི་ཉི་ཟླ་པདྨ་བརྩེགས་པའི་
90

དཔལ་གསང་བ་འདུས་པ་དོན་གྱི་རྒྱུད།
སྟེང་དུ་མགོན་ལྷ་དཀར་པོ་ཞབས་གཉིས་དཀྱིལ་མོ་དཀྲུང་གི་བཞུགས་ཤིང་༔ སྐུ་
མདོག་དཀར་སྐྱ་ཞལ་གཅིག་ཕྱག་བཞི་པ༔ ཕྱག་བཞི་གཡས་གཡོན་དང་པོའི་ཕྱག་རྒྱ་
རཾ་པོའི་འབྲུ་བདུན་རྒྱུ་འབྲས་གབ་རྩེ་བསྒྱུར་ཞིང་༔ ཐ་མ་མེ་ལོང་སྤྲུལ་པའི་རུ་མཚོན་
བསྣམས་པ༔ དེ་ཡི་འཁོར་ཡེ་སྲིད་དག་པའི་ལྷ་ཚོགས་ཐམས་ཅད་ཀྱི་བསྐོར་ཏེ་བསྐལ་
སྲིད་ཆགས་གནས་འཇིག་སྟོང་གི་སྒོ་ནས་ཁྱབ་བདལ་དབྱིངས་ཉིད་ཀྱི་བོན་སྟོན་ཅིང་
ཐམས་ཅད་ཀྱི་འདུལ་བྱ་གྲངས་མེད་འདྲེན་པའི་ཐུགས་རྗེ་མ་འགག་པའི་འཕྲིན་ལས་
ཀྱི་གཟིངས་བསྟོད༔ དབྱིངས་ནས་ཚད་མེད་བཞི་ཡི་རྩལ་བསྐྱེད༔ མཁའ་ལ་ཐུགས་རྗེ་
བཞི་ལྡན་གྱི་དམ་བཅའ་མངོན་པར་ཆས་ནས་ཀློང་གི་འདུལ་བྱ་ཐམས་ཅད་གདུལ་
ནས་སྐུ་བཞིའི་འབྲས་བུ་ཐོག་པ་མེད་པར་རྩལ་བར་མཛད་དོ༔༔ བྱང་ནུབ་ཡེ་ཤེས་
རྩལ་ལྔ་ལས་བསྐྱེད་པའི་གཡུང་དྲུང་ཐིག་ལེ་འོད་ཀྱི་ཞིང་ཁམས་ཞེས་བྱ་བ་རིན་པོ་ཆེ་
སྣ་ཚོགས་ཀྱི་བཞིན་དང་ལྡན་ཏེ༔ ཁ་དོག་རིན་པོ་ཆེ་སྣ་ཚོགས་གྱི་འོད་དུ་འབར་བ་
སྲིད་པ་སྤྲོས་བསྡུས་གསས་མཁར་གྲུ་བཞི་སྒོ་བཞི་རྟ་བབས་ཁྱུང་གུར་ཁྱུང་འདབ་ཏོག་
དང་ལྡན་པ་ལྷུན་གྱིས་གྲུབ་པའི་རྒྱ་ཁྱོན་ཚད་ལས་འདས་ཤིང་ཕྱི་ནང་སྒྲིབ་གཡོག་མེད་
པའི་གསས་ཁང་དེ་ལ་རིན་པོ་ཆེ་སྣ་ཚོགས་ཀྱི་དེ་ལ་གླིང་དང་གླིང་ཕྲན་གླིང་བསྐོར༔
མུ་ཁྱུད་ར་བ་སྐྱེད་ཚལ་ལ་སོགས་དང་ལྡན་ཏེ༔ གཞལ་ཡས་དེ་ཡི་དབུས་སུ་སྣ་ཚོགས་
པདྨ་དང་རིན་པོ་ཆེའི་ཁྲི་གདན་ཐབས་ཆས་ཤིང་༔ གཡུ་འབྲུག་གཉིས་བསྣོལ་གྱི་ཁྲི་ཉི་
ཟླ་པདྨ་བརྩེགས་པའི་སྟེང་དུ་ལྷ་འོད་ཟེར་དཔག་མེད་ཞབས་གཉིས་དཀྱིལ་མོ་དཀྲུང་
གི་བཞུགས་ཤིང་༔ སྐུ་མདོག་དམར་པོ་ཞལ་གཅིག་ཕྱག་བཞི་པ༔ ཕྱག་བཞི་གཡས་
གཡོན་དང་པོའི་ཕྱག་རྒྱ་རྒྱལ་མཚན་བུམ་པ་བདུད་རྩིའི་བལྟམ་པ་བསྣམས་པ༔ ཐ་
མས་དབང་བསྒྱུར་འཁོར་ལོ་བསྐོར་བ༔ དེ་ལ་འཁོར་རིག་འཛིན་ཡོངས་རྫོགས་ལྷ་
ཚོགས་ཐམས་ཅད་ཀྱི་བསྐོར་ཏེ་འཆི་མེད་སྐྱེས་ནས་བརྩན་པའི་སྒོ་ནས་ཁྱབ་བདལ་
91

གསུང་རབ་སྒོ་མཛོད་རིན་པོ་ཆེའི་གླེགས་བམ།
143
དབྱིངས་ཉིད་ཀྱི་བོན་སྟོན་ཅིང་༔ ཐམས་ཅད་ཀྱི་འདུལ་བྱ་གྲངས་མེད་འདྲེན་པའི་
ཐུགས་རྗེ་མ་འགག་པའི་འཕྲིན་ལས་ཀྱི་གཟིངས་བསྟོད༔ དབྱིངས་ནས་ཚད་མེད་
བཞིའི་རྩལ་བསྐྱེད༔ མཁའ་ལ་ཐུགས་རྗེ་བཞི་ལྡན་གྱི་དམ་བཅའ་མངོན་པར་ཆས་
ནས་ཀློང་གི་འདུལ་བྱ་ཐམས་ཅད་འདུལ་ནས་སྐུ་བཞིའི་འབྲས་བུ་ཐོག་པ་མེད་པར་
སྩལ་བར་མཛད་དོ༔༔ ལྷོ་ནུབ་ཡེ་ཤེས་འོད་ལྔ་ལ་བསྐྱེད་པའི་ཞིང་ཁམས་ཞེས་བྱ་བ་
རིན་པོ་ཆེ་སྣ་ཚོགས་ཀྱི་བཞིན་དང་ལྡན་ཏེ༔ ཁ་དོག་རིན་པོ་ཆེ་སྣ་ཚོགས་ཀྱི་འོད་དུ་
འབར་བ་སྲིད་པ་སྤྲོས་བསྡུས་གསས་མཁར་གྲུ་བཞི་སྒོ་བཞི་རྟ་བབས་ཁྱུང་གུར་ཁྱུང་
འདབ་ཏོག་དང་ལྡན་པ་ལྷུན་གྱིས་གྲུབ་པའི་རྒྱ་ཁྱོན་ཚད་ལས་འདས་ཤིང་ཕྱི་ནང་སྒྲིབ་
གཡོག་མེད་པའི་གསས་ཁང་རིན་པོ་ཆེ་སྣ་ཚོགས་ཀྱི་དེ་ལ་གླིང་དང་གླིང་ཕྲན་གླིང་
བསྐོར༔ མུ་ཁྱུད་ར་བས་སྐྱེད་ཚལ་ལ་སོགས་དང་ལྡན་ཏེ༔ གཞལ་ཡས་དེ་ཡི་དབུས་
སུ་སྣ་ཚོགས་པདྨ་དང་རིན་པོ་ཆེ་སྣ་ཚོགས་ཁྲི་གདན་ཐབས་ཆས་ཤིང་༔ ཤང་ཤང་
གཉིས་བསྣོལ་གྱི་ཁྲི་ཉི་ཟླ་པདྨ་བརྩེགས་པའི་སྟེང་དུ་ལྷ་མཁའ་འགྱིང་རྒྱལ་པོ་ཞབས་
གཉིས་དཀྱིལ་མོ་དཀྲུང་གི་བཞུགས་ཤིང་༔ སྐུ་མདོག་སྔོ་སྐྱ་ཞལ་གཅིག་ཕྱག་བཞི་པ༔
ཕྱག་བཞི་གཡས་གཡོན་དང་པོའི་ཕྱག་རྒྱས་མདའ་གཞུ་བསྣམས་པ༔ ཐ་མ་གཉིས་ཀྱི་
དྲི་ཤུལ་གླང་རེ་འཁྲོལ་བ༔ དེ་ལ་འཁོར་མཐུ་དབང་སྟོབས་ལྡན་ལྷ་ཚོགས་ཐམས་
ཅད་ཀྱི་བསྐོར་ཏེ་ན་རག་རྒྱུན་གཅོད་ཀྱི་སྒོ་ནས་ཁྱབ་བདལ་དབྱིངས་ཉིད་ཀྱི་བོན་
སྟོན་ཅིང་༔ ཐམས་ཅད་ཀྱི་འདུལ་བྱ་གྲངས་མེད་འདྲེན་པའི་ཐུགས་རྗེ་མ་འགག་པའི་
འཕྲིན་ལས་ཀྱི་གཟིངས་བསྟོད༔ དབྱིངས་ནས་ཚད་མེད་བཞི་ཡི་རྩལ་བསྐྱེད༔ མཁའ་
ལ་ཐུགས་རྗེ་བཞི་ལྡན་གྱི་དམ་བཅའ་མངོན་པར་ཆས་ནས་ཀློང་གི་འདུལ་བྱ་ཐམས་
ཅད་གདུལ་ནས་སྐུ་བཞིའི་འབྲས་བུ་ཐོག་པ་མེད་པར་རྩལ་བར་མཛད་དོ༔༔ ལྷོ་ཤར་
ཡེ་ཤེས་དྭངས་ལས་བསྐྱེད་པའི་ཡི་གེ་འཁོར་ལོ་རྫོགས་པའི་ཞིང་ཁམས་ཞེས་བྱ་བ་རིན་
92